**ПРОГРАМА ЗА ДЕЙНОСТТА НА ЧИТАЛИЩЕ**

**"АЛЕКО КОНСТАНТИНОВ – 1954 г."**

**2024 ГОДИНА**

I. ОСНОВНИ ЗАДАЧИ

1. Разработване и участие в проекти.

2. Утвърждаване на читалището като информационен центърчрез предоставяне на
интернет справки за потребителите, подготовка и предоставяне на информации за нови книги в социалната мрежа Фейсбук, на страницата на читалището и в канала на читалището в Youtube.

4. Развитие и обогатяване на традиционните читалищни дейности – акцент: работа с младежи и деца чрез сътрудничеството и съвместни дейности с ОУ „Алеко Константинов“, ОУ„ Княз Александър I“, Гимназия с хуманитарен профил „Св. Св. Кирил и Методий“, Пловдивска духовна семинария „Св. св. Кирил и Методий“ и др. училища.

4. Обогатяване дейността на Италианската читалня „Асен Марчевски“ чрез нова форма - представяне на книги и автори в канала на читалището в Youtube.

II. БИБЛИОТЕЧНА ДЕЙНОСТ

1. Библиотеката да продължи традиционната си дейност като:

1. Регистрира 610 читатели
2. Раздаде 15 000 библ. док.
3. Закупи нови книги - около 350, на стойност 3000 лв. , обработване на дарения на книги: около 300 на стойност 3 000 лв.
4. Развива справочна дейност като:
* предостави интернет услуги на читателите
* изготви около 100 индивидуални справки
* подреди 22 витрини; от тях: 14 витрини в Свободен достъп; 4- Фоайе и 4 в Детски отдел
1. Изнесе на 4 урока по ББЗ ученици от четвъртите класове във факултативните учебни часове /ФУЧ/: „Алеко Константинов-живот и творчество“, „Запознаване с библиотеката“ „Речници на българския език“, „Справочници и енциклопедии“, „Писменост и първите библиотеки“ .
2. Подготовка на библиографски списъци и прегледи на литература в помощ на обсъжданите теми в клуба по философия „Диалог без граници“.
3. Изучаване на читателските потребности чрез ежегодно анкетиране и търсене на обратна връзка за мнението им за прочетени книги, отзиви за организация на обслужването и др.
4. Програма **"Глобални библиотеки”:** индивидуални обучения „Интернет за начинаещи” на читателите на библиотеката и на граждани на възраст 50+
5. Участие в конкурса на МК за закупуване на нови книги - „Българските библиотеки – съвременни центрове за четене и информираност“.

 7 Управление на библиотечния фонд:

* Прочистване на фонда от физически изхабена литература и изготвяне на акт за отчисление.
* Участие в дарителски акции за подпомагане сформирането на библиотечния фонд на новото читалище в с. Труд, за училищната библиотека в Единбург, Шотландия и създаване на читалищна библиотека с. Черноземен, община Калояново.

ИТАЛИАНСКА ЧИТАЛНЯ „АСЕН МАРЧЕВСКИ”

1. Организирани посещения на ученици и студенти от ЕГ “Иван Вазов“ и ПУ за запознаване и популяризиране на Италианската читалня „АсенМарчевски“ и представяне на презентации, свързани с италианската култура, език и литература.
2. Преглед на нова италианска литература, в оригинал и преводна с мултимедийна презентация пред ученици от ЕГ «Иван Вазов» Пловдив.
3. Комплектуване и обработка на книги на италиански език, получени като дарение от „Конфезерченти“, Италия
4. Преглед на нова италианска литература, в оригинал и преводна с мултимедийна презентация пред ученици от ЕГ «Иван Вазов» Пловдив.
5. Представяне на книги на италиански писатели и български писатели, свързани с Италия в канала на читалището в Youtube.
6. Изработване на папка на най-известните италиански автори с кратки сведения за тях. По повод на юбилеи, представяне пред по-широка аудитория с презентация.
7. Културни събития:
* "Ден на Италия" – със студенти от Пловдивския университет
* 26 септември – Празник на италианския език и култура, който включва срещи с италиански писател и поети, с подкрепата на „Конфезерченти“-Италия
* Италианска читалня: Програма „Цивилизация и култура”: Лекции и четения на откъси от книги на италианските нобелисти - ученици и студенти от ЕГ “Иван Вазов“ и ПУ
* Лектория „Италианско кино” - представяне на италиански филми, съвместно с почетното консулство на Република Италия в Пловдив
* Вечер, посветена на 720 г. от рождението на Франческо Петрарка, италиански ренесансов поет

**Заб.** Културните събития са включени в календарния план

III. КУЛТУРНО-МАСОВА РАБОТА

През 2024 г. за културния календар на читалището ще проведем следните събития:

1. Организиране на: **срещи с писатели и творци, и премиери на книги**-19, **изложби**-8, **тематични вечери**-10, **детски утра**-5, **работилници**-5, **лектории**-7 , **конкурси**-2, **прожекции на филми**–2**, беседи**-4, **други култ. Прояви**-7

2. Включване в програмите „Младият Пловдив чете“ и „Пловдив чете“ като съорганизатори на издателство „Жанет 45“

3. Участие в Нощ на литературата с четене на откъси от съвременна европейска литература.

4. Организиране на „Лято в библиотеката“- занимания за деца с много игри, четене на книги, състезания, викторини, рисуване и др. Нова форма в представянето на книги и автори е ежемесечното им представяне под надслов „Споделено: отзиви за книги “ в канала на читалището в Youtube.

**м. януари:**

* **161г. от рождението на Алеко Константинов**

\* Поднасяне на цветя пред барелефа на Ал. Константинов

\*Представяне на мултимедийната презентация „Алеко като обществен защитник“ пред ученици от ХГ „Св.Св.Кирил и Методий“

\*Галерия Алеко: Изложба от наградени творби на ученици от НХГ „Цанко Лавренов” от фонда на читалището на тема „Щастливецът Алеко“

* Детско утро: „В приказния свят на Николай Райнов“ с ученици от ОУ „Алеко Константинов“, вторите класове, по повод 135 г. от рождението на писателя
* Литературен салон: Среща с Таня Николова и представяне на стихосбирките “Събуждане“ и „Аура на чувствата“
* Литературен кръг „Метафора”: Съвременна гръцка поезия – представя доц. Светла Караянева

**м. февруари**

* Галерия Алеко: „Бродирани картини и предмети“ - Авторска изложба на везба: картини и предмети на Еглика Стефанова – гостуващ автор
* Литературен кръг „Метафора“ – Среща с Милена Стоянова и представяне на новата й поетична книга „Ненатрупани мълчания“
* Литературен салон Алеко: Среща с писателя Васил Венински и премиера на книгите: „Ловни страсти“ и „Пазвите на Радьова планина“
* Клуб „Пътешественик”: Представяне на книгата на Скот Фицджералд “Улицата на прасковите“-2000 км.с автомобил до Алабама
* Италианска читалня: Програма „Цивилизация и култура”: Лекции и четения на откъси от книги на Италианските нобелисти - ученици и студенти от ЕГ“Иван Вазов“ и ПУ
* Клуб „Соларис”: Обсъждане на творчеството на Робърт Шекли
* Детско утро: „ Басните на Крилов“ – по повод 255 г. от рождението на писателя-сатирик; с ученици от ОУ „Княз Александър Батемберг “
* Беседи по ББЗ: „Запознаване с библиотеката“

**м. март**

* Мартеници” - уъркшоп за изработване на мартеници с участието на членовете на Колектив за българска шевица „Р. Чуканова-1968“ и ученици от ОУ „Княз Александър Батемберг”
* Най-красивата мартеница” - Конкурс за изработка на мартеници
* Литературен кръг „Метафора”: Вечер, посветена на 90 г. от рождението на Христо Фотев
* Клуб „Диалог без граници“: „Ние и другите“ - Цветан Тодоров, френски семиотик, лингвист и литературовед от български произход, по повод 85 г. от рождението му; творчески портрет, модератор Таня Петрова
* Литературен салон: Среща с писателя Йордан Атанасов
* Клуб „Соларис”: Литературна вечер, посветена на 100 г. от рождението на Кобо Абе, японски писател, драматург, поет и режисьор
* Клуб Езотерика: „Магическата сила на българската шевица“, лектор Катя Черпокова

**м. април**

* Италианска читалня: "Ден на Италия" – със студенти от Пловдивския университет
* Литературен кръг „Метафора”: Вечер, посветена на125 г. от рождението на Владимир Набоков, руски писател, поет
* Литературен салон: Среща с Галина Вълчева - поет
* Матине по повод 18 години от създаването на клуб „Соларис”
* Галерия Алеко: „Великденска обредност” - Изложба от великденски яйца и предмети, изработени от участниците в клуб "Интериор" и клуб „Р. Чуканова” при читалището;
* Седмицата на детската книга: Среща с Мая Дългъчева– детски писател
* Литературен кръг „Метафора”: Уъркшоп по творческо писане
* Еко хепънинг с ученици, посветен на Деня на Земята, съвместно със Сдружение „Писалка и перо“ и НБ „Иван Вазов“
* Беседа ББЗ: „Речници на българския език“

**м. май**

**Алекови дни: ”Светли, светли образи ми дайте”**

* Поклонение пред барелефа на А. Константинов. Ще присъстват ученици от ХГ „Св. Св. Кирил и Методий”, дарителят на барелефа Иван Чомаков, гости от Свищов, родственици на Алеко Константинов
* Конкурс-рисунка "В света на Алековите герои" - обявяване на наградите.
* „Щастливецът иде” – студенти от спец. Актьорско майсторство в ПУ ще изпълнят откъси от пиесата на Руси Божанов
* Обявяване на наградените творби от националния конкурс за пътепис на името на Алеко Константинов
* Литературен кръг „Метафора”: Литературна вечер, посветена на 100 г. от рождението на Булат Окуджава, руски поет и бард
* Участие в „Нощ на литературата"
* Литературен салон Алеко: Среща със Здравка Евтимова
* Италианска читалня: Лектория „Италианско кино”
* Участие на членове от Колектив „Р. Чуканова” в „Седмица на занаятите” в Етнографски музей

**м. юни**

* Литературен салон Алеко: Среща с Теодора Димова по повод 115 г. от рождението на Димитър Димов
* Участие в „Пловдив чете” и „Младия Пловдив чете“
* Клуб „Пътешественик”: Представяне на книгата „Българските имена по картата на света” на авторите Дойчин Боянов и доц. С. Бешев
* Галерия „Алеко“: Авторска изложба на Йорданка Бояджиева – шевица
* Лято в библиотеката - детска занималня”: “Приказни игри“ – рисуване, оцветяване, драматизирани приказки, четене на приказки за деца, мултимедийни презентации, срещи с детски писатели, игри и занимания, ББЗ
* Клуб „Езотерика“: Среща с Неда Антонова и представяне на книгата й за Стойна Димитрова /Преподобна Стойна/
* Литературен кръг „Метафора”: Лятно четене на членовете на клуба

 **м. юли**

* Ли
* тературен кръг „Метафора”: Литературна вечер, посветена на 125 г. от рождението на Ърнест Хемингуей - носител на Нобелова награда за литература през 1954 г. и награда Пулицър през 1953 г. за повестта си „Старецът и морето“
* Италианска читалня: Вечер, посветена на 720 г. от рождението на Франческо Петрарка, италиански ренесансов поет
* Лято в библиотеката – детска занималня
* Работилница за изработка на шевици в с. Орешак, Троян
* Клуб „Диалог без граници“: Дискусия на философски, социални и хуманитарни теми

**м. август**

* Лято в библиотеката: Драматизация по книгата на Стефка Илиева „Наско в библиотеката“

**м. септември**

* Европейски ден на езиците: 26 септември – Празник на италианския език и култура, който включва срещи с италиански писател и поети, с подкрепата на „Конфезерченти“-Италия
* Клуб „Диалог без граници: „Движението като духовно развитие“ - дискусия
* Есенен Литературен салон: Представяне на Виктория Бешлийска, писател и книгите й "Сърце" и "Глина"
* Есенен Литературен салон: Представяне на Георги Бърдаров – писател
* Есенен Литературен салон: Среща със Стефан Гераксиев – поет и музикант
* Есенен Литературен салон: Представяне на автор от Издателство за нова българска литература „Лексикон“
* Есенен Литературен салон: Среща с Елена Хайтова по повод 105 г. от рождението на Николай Хайтов
* Галерия „Алеко“: Детска изложба на клуб по рисуване към читалището

 **м. октомври**

* Литературен кръг „Метафора”: Творческа вечер за писателя Йордан Радичков, по повод 95 г. от рождението му
* Галерия „Алеко“: изложба на ученици от Художествена гимназия „Цанко Лавренов“
* Беседи по ББЗ: „Справочници и енциклопедии“
* Клуб „Пътешественик“ : Среща с Теодор Троев
* Италианска читалня: Лектория „Италианско кино”. Представяне на италиански филми, съвместно с почетното консулство на Република Италия в Пловдив
* Литературен салон „Алеко“: Среща с Иван Ланджев - поет

**м. ноември**

* Беседи по ББЗ: „Писменост и първите библиотеки“
* Литературен салон „Алеко“: Среща с детската писателка Катя Антонова
* Клуб „Диалог без граници: „ Минимализмът в изкуството и живота“-дискусия
* Галерия Алеко: „Кене“ - Авторска изложба на Анна Драганова и Виолета Иванова от Колектив „Росица Чуканова“
* Детско утро: „Детските писатели Чичо Стоян и Дядо Благо“ – мултимедийни презентации

**м. декември**

* Литературен кръг „Метафора”: Литературна вечер, посветена на 100 г. от рождението на Павел Матев, модератор Стефка Тотева
* Детско утро: „ В очакване на Коледа”
* „Витлеемската звезда“ творчески работилници за изработвоне на коледна украса и Изложба - базар на предмети, изработени от участниците в клубовете: „Интериор”, „Р. Чуканова” Галерия Алеко:
* „Коледа е” - изложба
* Литературен салон: Среща с писатели, поети, творци и художници, участвали през годината в литературния салон и галерията

IV. КЛУБОВЕ. ШКОЛИ. ЛЮБИТЕЛСКО ТВОРЧЕСТВО

Клубове

**Колектив за българска шевица и занаяти "Р. Чуканова-1968"**

1. Откриване на изложби: гостуващи и авторски на членовете на колектива

* Изложба „ Бродирани картини“ /картини изработени от българска национална шевица/ и предмети на **Еглика Стефанова -** Галерия „Алеко”
* Авторско изложба „Кене“ на Виолета Иванова и Анна Драганова - Галерия „Алеко”
* Авторска изложба „Везба“ на Йорданка Бояджиева - Галерия „Алеко”

2. Работилници за изработка на мартеници, съвместно с клуб "Интериор"

3. Великденска изложба – съвместно с клуб „Интериор” - Галерия „Алеко”

4. Обучения за изработване на традиционна везбена орнаментика , открити уроци

5. Участие на колектива в „Седмица на занаятите” в Регионален етнографски музей

6. Работилница за изработка на шевици в с. Орешак, Троян

7. Издирване на автентични модели в Етнографските музеи – София и Пловдив

Заб.: Клубът се събира всяка седмица в понеделник.

**Литературен кръг „Метафора”**

1. Срещи с писатели и поети: Милена Стоянова и новата й книга „Пресечна точка“, Стефан Гераксиев и др.

2. Литературни вечери, посветени на Петър Анастасов, Булат Окуджава, Ърнест Хемингуей, Йордан Радичков, Павел Матев и др.

3. Литературни четения на творби на членовете от литературния кръг

4. Уъркшопове за творческо писане с младежи

5. Лектории: Съвременна гръцка поезия и др.

Заб.: Литературният кръг се събира два пъти месечно.

**Клуб "Интериор"**

* Великден е" - изложба от боядисани яйца, пана и др. предмети, изработени от членовете на клуба.
* Коледа” – изложба от предмети
* Работилница за изработване на мартеници

 **Клуб пътешественик „Стойчо Стойчев”**

 1. Представяне на книги на издателство Вакон: Скот Фицджералд “Улицата на прасковите“-2000 км.с автомобил до Алабама и др.

2. Среща с Теодор Троев - пътешественик

3. „Представяне на книгата „Българските имена по картата на света” на авторите Дойчин Боянов и доц. С. Бешев

 **Клуб "Фантастика"**

1. Представяне творчеството на Робърт Шекли, Кобо Абе и др.

2. Дискусии, свързани със съвременните процеси във фантастиката и фентъзи.

Заб.: Клубът се събира веднъж месечно. Описаните събития са включени в календарния план, в течение на годината ще се добавят и други.

**Клуб „Езотерика”**

1. Лекции и беседи на тема: „Магическата сила на българската шевица“ ч.2, лектор Катя Черпокова
2. Среща с писателката Неда Антонова и представяне на книгата й за Стойна Димитрова /Преподобна Стойна/

Заб.: Събитията са включени в календарния план.

**Младежки клуб „Диалог без граници“**

1. Дискусии по актуални теми - философия, екология, социални: „ Минимализмът в изкуството и живота“, „Движението като духовно развитие“ и др.

2. Срещи с писатели /допълнително уточняване/

Заб.: Сбирки на клуба са 2 пъти месечно. Описаните събития са включени в календарния план, в течение на годината ще се добавят и други.

 **„Клуб по гражданска журналистика“ “** – създаден по проект „Медийна грамотност за гражданска журналистика“.

1. Среща с журналисти и др.

2. Сбирки на актуални теми: „Фалшиви новини“, „Медийна грамотност“ и др.

3. Ежемесечни сбирки и обсъждане на актуални теми

Заб.: Клубът се събира веднъж месечно.

**Клуб „Читателите споделят“**

• Представяне и обсъждане на книги, читателски отзиви. Провеждане на конкурс за най-добър читателски отзив на книга от библиотеката: за деца и възрастни

Заб. Събитията на клубовете са включени в календарния план.

**Център за чужди езици и култура. Школи**

* Курсове по италиански език – начинаещи и напреднали
* Курсове по английски език - начинаещи и напреднали
* Школа по пиано. Обучение и участия и изнасяне на два концерта - коледен и продукция в края на учебната година
* Школа по китара. Обучения и участие и изнасяне на два концерта - коледен и продукция в края на учебната година.
* Курсове по фотография и фотошоп

V. ФИНАНСОВО-СТОПАНСКА ДЕЙНОСТ

1. Участие в конкурса за отпускане на допълваща субсидия към МК /ако се проведе/.

срок: м.май

 срок: м. юни

3. Организиране на лятна занималня „Лято в библиотеката”.

срок: м. юни, юли,август

4. Да се извърши инвентаризация на читалищното имущество.

срок: м. декември

VI. ОРГАНИЗАЦИОННИ ДЕЙНОСТИ

1. Работа по проекти:
* „Българските библиотеки - съвременни центрове за четене и информираност“ – МК

1. Да се направи сайт на читалището и на италианската читалня.

 срок: м. май

1. Участие в Европейска нощ на литературата и „Пловдив чете“.

 срок: м. май

1. Да се естетизира пространството пред читалището: оформяне на градинка и поставянето на табела (при наличие на средства)

 срок: м. септември

6. Да продължи съвместната дейност с:

* Организации и фондации: „Конфезерченти” – Италия и България, „Ческот Венето” – Италия, Италиански институт за култура – София, Почетното консулство на Република Италия в Пловдив, Фондация „Пловдив 2019”, фондация „Помогни на нуждаещите се”, етнически организации, Сдружение с нестопанска цел “Писалка и перо“ към Народна библиотека „Иван Вазов“ Пловдив.
* Училища: НХГ „Цанко Лавренов”, ЕГ „Иван Вазов”, ПУ „П.Хилендарски”, ХГ „Св.Св. Кирил и Методий”, Пловдивска духовна семинария „Св.Св. Кирил и Методий”, ОУ „Княз Александър І”, ОУ „Н. и В. Тютюнджиян”, ОУ „Ал. Константинов”.

Председател:

/Иван Христов/

 Секретар:

/Анахид Парсехян/

**НАРОДНО ЧИТАЛИЩЕ “АЛЕКО КОНСТАНТИНОВ – 1954 г.”**

**ОТЧЕТ**

**за дейността на читалището през 2023 г.**

През 2023 г. основните направления по които екипът на читалище „Алеко Константинов – 1954“ работи са:

* Разработване и участие в проекти.
* Развитие и обогатяване на традиционните читалищни дейности, включително на библиотеката и на Италианската читалня „Асен Марчевски“ чрез нова форма: **онлайн** представяне на книги и автори в канала на читалището в Youtube под надслов „Ревю на книгата“ и провеждане на културни събития и дейности и др.
* Утвърждаване на читалището като информационен център чрез предоставяне на интернет справки за потребителите, подготовка, на информации за автори и нови книги във Фейсбук и в канала на читалището в Youtube .

І. БИБЛИОТЕЧНА ДЕЙНОСТ

През 2023 г. бяха записани 665 читатели /с 62 повече от 2022 г./. Поднови се и съставът на читателите, библиотеката се посещава повече от работещи, от ученици и млади хора, по-малко от пенсионери. Учащите са 158. Най-добре е обхваната групата на икономистите, юристите и филолозите, които са 144 души и други специалисти - 180. Следват: ИТР - 56, писатели, журналисти – 30; медицински специалисти – 36, учителите са 30 и др.Чувствително са нарастнали посещенията 7 740 - с 1 434 броя повече; за дома са 5 444.; в читалня 2 046; за ползване на компютър 250.

През отчетния период бяха раздадени 17 359 б. д., които са с 1024 т. повече в сравнение с предходната 2022 г. От тях 17 100 са заетите книги и 258 са периодични издания.

Фондът на библиотеката е 24 013 б. д.

Увеличен е броя на новите книги 731, на стойност 9584 лв. Дарените книги са 485 библ. док. на стойност- 6194.80 лв. Броят на абонираните периодични издания е 7, на стойност 497 лв. Придобитите документи на читател-2. Подобрени са и библиотечните показатели като обхванатост-8,3 % читаемост-26,1 и посещаемост-. 11,6

Направените справки са 40.

Изнесени са 6 беседи по ББЗ, с ученици от ОУ “Алеко Константинов“ и ОУ „Княз Александър I“.

 Подредени са 27 витрини, свързани с календара „Дати и събития 2023“: 10 са в свободен достъп, 3 – в Италианска читалня, 5 - в Детски отдел, 9 – във фоайе.

 Продължава процеса на автоматизиране на библиотечната дейност, по програма „АБ“ на фирма РС-ТМ. Имаме електронен каталог.

 Информационният интернет център е с 6 автоматизирани работни места с достъп до интернет.

**Италианска читалня „Асен Марчевски”**

Расте интересът на читатели, граждани и студенти към Италианската читалня. Читалнята разполага с около 2 971 библ. док. художествена, отраслова, справочна и учебна литература, списания и аудио-визуални материали на италиански език, придобити чрез дарения. В нея потребителите могат да намерят информация на италиански език за италианската литература, история, изкуство и политика и имат достъп до издания, както на книжен, така и на електронен носител. Обработени с програмата „АБ“ през 2023 г. са 146 книги на италиански език, получени като дарения от Италия. Ежегодно по програмата на Библиотеката се осъществяват различни културни събития: срещи с писатели и творци от България и Италия по повод 26 септември – вечер на италианския език и култура: Микеле Сантулиана, Паола Валенте, Паоло Ланцоти, Симоне Мартинело, проф. Донателла Ломбело.

Със студенте от ПУ„Паисий Хилендарски проведохме открит урок, посветен на 670 г. от издаването на „Декамерон“ на Бокачо. С ученици от ЕГ „Иван Вазов“ проведохме „Работилница за четене и превод на италиански автори“ по текстове на италианските писатели Дино Будзати и Антонио Грамши.

 През 2023 г. продължихме представянето на книги и автори от фонда на читалнята онлайн в YouTube канала на читалището под надслов „Ревю на книгата“.

 ІІ. КУЛТУРНИ СЪБИТИЯ И ДЕЙНОСТИ

През 2023 г. проведохме следните културни събития:

* срещи с творци и преставяния на книги - 26: on-line – 1 / в

Yоu tube канала на читалището - рубрика „Ревю на книгата“

* изложби – 7 /в галерия „Алеко“ на читалището – 5; 2- в музеи/
* тематична вечер - 14
* литературни четения – 6
* работилници – 4
* викторини – 3
* открити уроци - 2
* беседи и лектории -4; беседи ББЗ – 6;
* конкурси – 1
* детски утра – 2
* маратон на четенето - 1
* други – 12 /вкл.: детски празник, поклонение, рецитали, презентации, концерти и др.

Проведените събития са 82.

Събитията представяме по-долу по месеци:

**м. януари:**

* Поклонение пред барелефа на Ал. Константинов по повод 160 г. от рождението на писателя
* Галерия „Алеко”: “Пътеписите на Алеко” – изложба от конкурсни творби на тема „В света на Алековите герои“ на ученици от НХГ „Цанко Лавренов“ / от фонда на читалището/
* Викторина, посветена на живота и творчеството на Алеко Константинов – с участието на ученици от 5-те класове на ОУ „Ал. Константинов“
* Маратон на четенето по отткъси от романа „Бай Ганю с участието на

ученици от 6-те класове на ОУ „Ал. Константинов“

* Литературен кръг „Метафора“ : „Моят любим герой“
* Клуб „Диалолог без граници“: „Мисли на деня“ – дискусия

**м. февруари:**

* Литературен кръг „Метафора“: Поет на картини и художник на стихове“ – вечер, посветена на американския поет Едуард Къмингс. Представи Милена Стоянова
* Клуб „Диалог без граници”: „Ефективни методи за справяне с негативизма“
* Беседа ББЗ: „Екскурзия в библиотеката” – пред ученици от първите класове на ОУ „Алеко Константинов“
* Работилница за изработване на мартеница с ученици от вторите класове на ОУ „Алеко Константинов“ и везбарките от Колектив „Р. Чуканова” от читалището. Изложба

**м. март**

* „ Честита Баба Марта” - Колектив за национална шевица и орнаментика „Р. Чуканова” и клуб “Интериор“ се включиха в инициативата на Община Пловдив и Общински читалищен съюз да поздравят пловдивчани с ръчно изработени мартеници
* Литературен салон Алеко: Среща с Зоя Дюбоа, писател и издател и представяне мемоарите на Мерсия Магдермот „Имало едно време в България“.
* Галерия „Алеко”:“Извезани следи“ – **Юбилейното тържество** по повод честването на трите юбилея: 55 години от създаване на Колектив за българска шевица и народни занаяти „Росица Чуканова“ -1968г. към Народно читалище „Алеко Константинов“-1954г. гр. Пловдив; 95 години от рождението на Янка Арсова (12.04.1928 г. – 22.03.2006 г.) негов създател и 140 години от рождението на Росица Чуканова (22.03.1883 г. -20.03.1969 г.) негов патрон, беше съчетано с откриване на **изложбата** „Извезани следи“, която представя сведения и уникални документи за живота на Росица Чуканова, които се публикуват за първи път.Представена бе и едноименната **книга,** посветена на юбилея на Колектив за българска шевица и народни занаяти „Росица Чуканова“ -1968г. Читалището. Събитието се проведе под патронажа на г-н Георги Стаменов, кмет на район Централен, община Пловдив, който поднесе приветствие към юбилярите.
* Литературен кръг „Метафора“: Модератор Светла Караянева, която представи „Американска поезия на 20 век“ – Сара Тийсдел, Карл Санбърг, Стивън Крейн, Джеймс Райт, Уилям Карлос.
* Италианска читалня "Асен Марчевски" - Открит урок по италианска литература за студентите от 3 курс от Филологическия факултет на Пловдивския университет, посветен на 670 години от издаването на сборника с новели на Бокачо. Презентацията на д-р Наталия Христова беше съпроводена с викторина на италиански език за Италия и с витрина от книги на творчеството на Бокачо, подготвена от библиотекарите. Събитието бе част от културния календар на Италианска читалня "Асен Марчевски" при Читалище "Алеко Константинов".
* Националната кампания в подкрепа на четенето "Походът на книгите", Седмица на детската книга и Международния ден на книгата и авторското право – Включване в инициативите на децата от 4-та група ”Камбанка” от Детска градина „Снежанка”; Запознаване с библиотеката и образователната игра „Открий приказката” с карти на герои от български народни приказки.
* Детско утре: „Магическо пътешествие в света на Хари Потър“ – включиха и ученици от ОУ „Алеко Константинов“. Модератор гл. асистент Елица Миланова.
* Беседи ББЗ: „Запазнаваме Ви с библиотека“ – с детска градина „Снежанка“
* Клуб „Диалог без граници”: Среща с доц. Тодорка Димитрова /ПУ/ и разговор на тема „Човек, Бог, Вселена“

**м. април**

* Литературен салон Алеко: Пловдивска премиера на пловдивски разкази "НИЧИЯ. Трите начина на Мариана" на Тодор Костадинов. Представи литературният критик Владимир Тороманов.
* Представяне на книгата „Извезани следи“ на инж. Мария Ангелова и Цветомила Фотева и среща със Стоян Чуканов – потомът на Росица Чуканова, патрон на колектива към читалището.
* Тематична вечер: „Дори мечтата стига“ – посветена на Емили Дикенсън. Модератор Стефка Тотева.
* „Ревю на книгата“ - онлайн: Стефка Илиева представи книгата на Марк Съливан „Последната зелена долина“.
* Литературен салон Алеко: Представяне на музикално-поетичния спектакъл „Ноти в косите“ по стихове на Марияна Добрева, автор на едноименната стихосбирка и композитора Борислав Мирчев. Спектакълът беше с благотворителна цел.
* Клуб „Диалог без граници”: „Човекът в грях и изкупление“
* Литературен салон Алеко: Среща с писателката Величка Николова и премиера на последната й книга „Неочаквано щастлив живот”. Представи Деана Атанасова.
* „Символиката на българската шевица“ – лекция и открит урок, изнесена пред учениците от седмите класове на СУ „В. Левски“. Лектор инж. Мария Ангелова
* Беседи ББЗ: „Писменост и първи библиотеки в света“ – ученици от третите класове на ОУ „Алеко Константинов“

**м. май**

* Литературен салон Алеко: Среща с Геновева Цандева и представяне на стихосбирката й „Отключена Луна“. Концерт-рецитал на дует „Келтик” и представянето на музикалния им албум „Старата любов” от двамата автори - поетесата Геновева Цандева и Бойко Иванов, направил музикалния аранжимент на песните.
* **Алекови дни**: **„Светли, светли образи ми дайте”**
* Поднасяне на цветя пред барелефа на Алеко Константинов
* Изложба „Бай Ганю“ от цикъла „В света на Алековите герои” – конкурсни творби на ученици от НХГ „Ц. Лавренов“
* Литературно четене на поетите и писателите от Литературен кръг „Метафора“, посветени на празника
* Викторина, посветена на автора - с ученици от ОУ „Патриарх Евтимий”
* Литературен салон Алеко: Среща с Писателя Христо Нанев.
* Галерия „Алеко”: Изложба „Буквите“ на ученици от ОБУ „Й. Йовков“ по повод 24 май.
* Италианска читалня: Работилница за четене и превод „на“ и „от“италиански език с учениците от 1-те класове на ЕГ „Иван Вазов“ – текстове от писателите Дино Будзати и Антонио Грамши.
* Среща със студенти и преподаватели от Университета по библиотекознание и информационни технологии.

**юни**

* Литературен салон Алеко: Среща с литературния критик Никола Иванов и представяне на неговите книги: „Уроците на Иван Динков“ и „Беседи от балната зала“. Авторът бе представен от писателя Николай Табаков.
* Концерт - Продукция на учениците от Детска музикална школа към читалището.
* „Приключение в парка“ – детски празник, организиран от Община Пловдив, район Централен. за децата на града, в който читалището се включи с ателиетата „Шевичка“ и „Рисуване и оцветяване“ и Мултимедийна презентация „Символика на шевицата“.
* Литературен салон Алеко: Среща с писателя Продрум Димов. Представи Иван Христов.
* Литературен салон Алеко: Среща с украинския писател Михайло Журавел за украинските бежанци в Пловдив
* Откриване на инициативата „Лято в библиотеката“ – юни, юли и август:Четене на книги, рисуване, забавни игри „Открий приказката“
* Лекция ББЗ: “Писменост“ – мултимедийна презентация, пред деца от детска занималня „Мечта“
* Литературен кръг „Метафора“: Литературно четене под надслов „Лято“.

**м. септември**

* „Изложба „Шевицата – възродена традиция“ на Колектив за българска шевица и народни занаяти „Росица Чуканова“ -1968г. към Народно читалище „Алеко Константинов“, посветена на 55-годишния юбилей на колектива в Етнографски музей. Събитието се проведе под патронажа на г-н Георги Стаменов, кмет на район Централен, община Пловдив.

**ЕСЕННИ ЛИТЕРАТУРНИ ДНИ**

* Италия – България. Диалог между две култури

\* Среща с доц. Донатела Ломбелло в ПУ „Паисий Хилендарски“. Модератор ст. ас. Наталия Христова

\* Среща с италианските писатели: Микеле Сантулиана, Паола Валенте, Паоло Ланцоти, Симоне Мартинело. Творци от Дружеството на пловдивските писатели поздравиха гостите от Италия със свои произведения, преведени на италиански език.Читалището получи юбилеен медал – символ ва Университета в Падуа. Събитието бе под патронажа на почетния консул на Италия в Пловдив – Джузепе Де Франческо и бе подкрепена от организацията „Конфизерченти Италия“.

* Литературен салон Алеко: Възпоменателна среща за проф. Асен Христофоров, представен от доц. Сандю Бешев.
* Литературен салон Алеко: Среща с с Жюстин Томс, авторката на романа Clair de Lune. Представи д-р Ани Кеворкян, председател на Дружеството на пловдивските писатели.
* Фондация „Есториум“ представи 7 документални филма за културни дейци от Пловдив. По проект „Пловдивски истории от вчера и днес“.
* Творческа среща с Мира Папо. Представи Иван Христов. Четец Виделина Гандева, с участието на Аделина Сивкова-цигулар.

**м. октомври**

* Литературно четене с участието на поети от София и Пловдив по повод 110-годишнината от СБП и 1 октомври – Деня на поезията.. С участието на акад. Благовеста Касабова – литературен критик и редактор. Тя представи гостите – поети от София, членове на СБП - Иван Есенски, Николай Шопов, Боян Ангелов, Людмил Попов и най-новия член Геновева Цандева. Иван Христов, водещ на срещата, представи пловдивските поети: Йорданка Гецова, Светла Караянева, Рамела Бохосян, Екатерина Костова, Миглена Георгиева, Иван Странджев, Славка Зашева, Радка Топалова, Мария Николова и Елена Диварова.
* Литературен салон Алеко: Среща с литературния критик Никола Иванов и представяне на неговите книги за Никола Радев: „Книга за Никола Радев“ и „Литературни анкети с Никола Радев“. Литературният критик бе представен от писателя Николай Табаков.
* Литературен салон “Алеко”: Среща с пловдивската поетеса Радка Топалова и премиера на новите й книги „Споделените пространства” и „Зад предела на думите“. Представи д-р Георги Найденов
* Литературен салон “Алеко”: Среща със Светла Панайотова и премиера на новата й книга „Космични и земни разкази“. Представи Стефка Илиева, редактор на книгата.
* Литературен салон “Алеко”: Среща с поета Светлин Симеонов и премиера на стихосбирката му „Невидимото чудо“, представен от Рамела Бохосян и Станислава Пирчева-Ава..
* Клуб „Диалог без граници”: Китай и нейната култура”. Лектор Елица Миланова – преподавател в ПУ „П.Хилендарски“
* Клуб „Диалог без граници”: „Гени и идентичност“. Модератор: Еленко Гешев.
* Литературен салон “Алеко”: Среща с поета Хари Спасов и стихосбирката му. "Поетични изгреви". Представи Рамела Бохосян.

**м.ноември**

* Литературен кръг „Метафора“: Среща с Милена Стоянова, която представи своята първа поетична книга „Точка на мълчание“. Модератор: Светла Караянева.
* Литературен салон “Алеко”: Среща с Таня А. Николова и премиера на новите й книги „Аура на чувствата“ и „Събуждане“. Представи Елена Диварова.
* Литературен салон “Алеко”: Среща с Йордан Атанасов и премиера на новия му книга „Пазител на вечност“. Представи Иван Христов.
* Литературен салон “Алеко”: Среща с писателя Васил Венински и представяне на новите му книги Змейова напаст“ /2023г./, и „Ловни страсти в пазвите на Радюва планина”. Модератор: Димитър Христов.
* Литературен салон “Алеко”:Среща с поета Димитър Христов и премиера на последните му стихосбирки „Спасяване на красотата“ и „Украински щит“. Представи Иван Христов. Срещата е част от инициативата Ден на четенето.
* Литературен салон “Алеко”: Среща с поета Йордан Атанасов и представяне на новата му книга „Машина”. Авторът беше представен от Иван Д. Христов - писател и литературен критик.
* Галерия „Алеко“: „В света на българската шевица“ - изложба на Еглика Стефанова, везбарка от Софийската задруга на майсторите.
* Литературен кръг „Метафора“: „Поетичен рожден ден – Среща с Рамела Бохосян, представена от Светла Караянева.
* Клуб „Диалог без граници”: „Ползата от безполезното“ – представяне на едноименната книга на Нучо Ордине.
* Беседа ББЗ: “Древни цивилизации и библиотеки“ – с ученици от четвъртите класова на ОУ „Алеко Константинов“.

м. декември

* „Заедно“ – среща на поети, писатели, художници, преподаватели от читалището, членове на Настоятелството и Проверителната комисия.
* Беседа ББЗ: Изпращане на автобиография и документи за работа – горен курс на ХГ „Кирил и Методий“

ІІІ. КЛУБОВЕ. ХУДОЖЕСТВЕНА САМОДЕЙНОСТ

**Литературен кръг „Метафора”**

 С Литературен кръг „Метафора” проведохме общо 8 събития: 4 тематични вечери, 3 литературни четения и матине, 1 среща с писател. 7 писатели и поети от литературния кръг бяха модератори на срещите в Литературния салон.

Събитията са описани в календарната част на отчета.

**Клуб „Диалог без граници“**

Участниците проведоха седем тематични вечери и дискусии по теми, които са описани в календарната част на отчета.

 **Клуб „Гражданска журналистика“**

Клубът бе създаден по проект „Медийна грамотност за гражданска журналистика“. Проведени бяха 6 сбирки и обучения от създаването му до тази година. Публикуваха се статии на участниците в обучението във фейсбук на читалището. Сбирките бяха присъствени и темите не са включени в месечното описание на събитията.

**Колектив за национална шевица и орнаментика “Росица Чуканова”**

През 2023г. с членовете на колектива проведохме 6 събития, описани в календарната част на отчета – от тях: работилници – 2; изложби – 2; срещи – 1; лекции – 1; представяне на книги – 1.

През м. март се проведе уъкшоп за изработка на мартеници и членовете на колектива се включиха в инициативата на ОбЧС да поздравят пловдичани с ръчно изработени от тях мартеници.

Членовете на колектива инж. Мария Ангелова и Цветомила Фотева издадоха книгата „Извезани следи, посветена на 55-годишния юбилей.

 **Клуб “Интериор”** традиционно продължава дейността си. Съвместно с част от членовете наКлуб за национална шевица и орнаментика “Росица Чуканова” те проведоха уъкшоп за изработване на мартеници и се включиха в инициативата на ОбЧС да поздравят пловдивчани с ръчно изработени от тях мартеници.

**Клуб “Езотерика”** продължи своята дейност и през 2023 г.

 **Клубът за фантастика и фентъзи “Соларис*”*** отбеляза осемнадесет години от създаването си с матине, посветено на годишнината.

 **Клуб за пътешествия „Стойчо Стойчев“**

В рамките на клуба се провеждат дискусии, представяния – на книги, автори и по различни теми.

**Академичен хор „Пловдив“**

е най-новата дейност на читалището, което започна своята дейност през м. септември 2023 г. Хорът репетира веднъж седмично в читалището. Кандидитствахме с проект към Община Пловдив, по „Моболност 2“ за осигуряване на средства за концерт на хора в гр. Париж, Франция.

 Събитията, които инициират клубовете са отворени за широката публика.

ІV. ШКОЛИ И КУРСОВЕ

Център за чужди езици

Обучение по:

* Италиански език: 3 групи: начинаещи А1 - 1 курс; напредналиА2 – 2 курс;
* Английски език: напреднали - 2 курса: А2 и В1

Школи

* Музикална школа – пиано

През 2023 г. бяха обучени 10 курсисти. Възпитаниците на школата изнесоха продукция в края на учебната година.

* Музикална школа по китара – обучени 14 курсисти /по проект„Заедно в изкуството и спорта“ /
* Школа по рисуване „Усмивка“ – 7 деца.

VІ. ПРОЕКТИ

През 2023 г.:

Самостоятелни проекти :

* „Концерти на Академичен хор „Пловдив“ във Франция; Компонент 2 „Мобилност, Община Пловдив

Партньори сме по следните проекти:

* „Заедно в изкуството и спорта“ – партньори на Хуманитарна гимназия „Св. Св. Кирил и Методий“

Неспечелени проекти:

* Българските библиотеки – съвременни центрове на четене и информираност“ – Министерство на културата

VІІ. ОРГАНИЗАЦИОННА ДЕЙНОСТ

През 2023 г. кандидатствахме в класацията на Платформа „Агора“ и спечелихме наградата в категорията за „Най-продуктивно сътрудничество“. Платформата е най-престижната награда в областта на читалищната дейност.

По повод гостуването на италиански автори, които представихме на ежегодното събитие, организирано от читалището „Италия и България – диалог между две култури“ получихме юбилеен медал от Университета в Падуа, който ни беше връчен от доц. Донатела Ломбело, която бе в групата на гостуващите писатели.

Многобройни са дарените книги от читателите през 2023 г. - получихме 485 книги на стойност 6195 лв., броя на дарителите - 48 души.Дарения получихме от различни частни лица и организации чрез отдел „Методичен“ на НБИВ, от Сава Славчев, преводач, който дари 120 книги за Италианската читалня и фонда, Николина Лукарева, читалище „Възраждане” и още много частни дарители. Една част от тях включихме във фонда на библиотеката. Други, които не отговарят на изработената „Политика на непоисканите дарения на библиотеката“ и затова не се усвояват в библиотечния фонд, предадохме на ползване на други библиотеки. През 2023 г. отново проведохме дарителска кампания за събиране на книги за училищната библиотека към Българското училище в гр. Единбург, Шотландия, на училищна библиотека в с. Чернозем и на новооткритата читалищна библиотека с. Труд „Труд-2019“.

Традиционно и тази година работихме с ОУ „Алеко Константинов“, Национална художествена гимназия „Цанко Лавренов”, ХГ „Св. Св.Кирил и Методий“, ОУ „Княз Александър I“ и организациите: Дружество на пловдивските писатели, Италиански културен институт – София, Конфизирченти - Италия, “Cescot Veneto”Италия, Почетно консулство на Р Италия в Пловдив и фондация “Помогни на нуждаещите се”**.**

 Особено внимание бе обърнато на отразяване на проведените мероприятия в медиите, както и на представяне на дейността на клубовете и съставите. През отчетния период читалището осъществи 38 медийни изяви, които представиха и популяризираха дейността ни пред обществеността.

 Председател:

 /Иван Христов/

 Секретар:

 /Анахид Парсехян/